২৪ ঘণ্টার মধ্যে পারদ পতন, জাঁকিয়ে শীত কবে, জানাল আবহাওয়া দফতর

কলকাতা: আরও আরেকটা বছর। নতুন বছর ২০২৫ (New Year 2025) কে স্বাগত জানাল গোটা বিশ্ব (World) । ফের একটি নতুন ইনিংস লিখবে এই বছর। ২০২৪ সালে বছরের শেষের দিনগুলিতে আবহাওয়ার খামখেয়ালিপনায় উষ্ণ ২৫ শে ডিসেম্বর কাটিয়েছে মানুষ। শেষ দিকটাও প্রায় ছিল একই রকম। তবে ৩১ শে ডিসেম্বর (December) রাত থেকে আবহাওয়া (Weather) তার রূপ পরিবর্তন করতে শুরু করে। আজ ১ জানুয়ারি সকাল থেকেই বেশ ঠান্ডার (Cold Wave) অনুভূতি কলকাতা সহ তার পাশ্ববর্তী জেলাগুলিতে (District)।

আবহাওয়া দফতর (Weather Office) জানিয়েছে, আজ থেকে ৩ ডিগ্রি পর্যন্ত তাপমাত্রা কমতে পারে দক্ষিণবঙ্গের জেলাগুলিতে। আজ বুধবার নতুন বছরের প্রথম দিন আকাশ ভোরের দিকে কুয়াশাচ্ছন্ন থাকলেও বেলা বাড়লে পরিষ্কার হয়ে যাবে । এক ধাক্কায় পারদ পতন শহরে। কলকাতার সর্বনিম্ন তাপমাত্রা ১৪.২ ডিগ্রি । দিনের সর্বোচ্চ তাপমাত্রা ছিল ২২.৬ ডিগ্রি।

আরও খবর-আজ বছরের প্রথম দিন, কি বলছে আপনার রাশি

চলতি সপ্তাহে কলকাতা-সহ দক্ষিণবঙ্গের চ প্রায় সব জেলাতেই ২-৪ ডিগ্রি সেলসিয়াস পর্যন্ত তাপমাত্রা নামতে পারে। তবে জানিয়ে রাখি প্রবল শীতের কোনও সম্ভাবনা এখনও নেই। সেই নিয়ে আশার খবর শোনাতে পারেনি হাওয়া অফিস। অর্থাৎ শীতপ্রেমীদের মন খারাপের কিছু নেই।

আবহাওয়া দফতর জানাচ্ছে আজ থেকে তাপমাত্রা নামবে একটু একটু করে। গোটা রাজ্যের পাশাপাশি শহর কলকাতাতেও শীতের আমেজ রয়েছে। আগামী কয়েকদিন কলকাতার সর্বনিম্ন তাপমাত্রা থাকতে পারে ১৪ ডিগ্রি সেলসিয়াসের আশেপাশে। শুক্রবার পর্যন্ত কলকাতায় দিনে এবং রাতের তাপমাত্রা কিছুটা কমবে। এদিকে আগামী ৪৮ ঘণ্টায় দক্ষিণবঙ্গের কিছু কিছু জেলায় তাপমাত্রা এক লাফে ৫ ডিগ্রি পর্যন্ত নামতে পারে। মূলত পশ্চিমের জেলাগুলিতে এক ধাক্কায় নেমে যেতে পারে পারদ।

আজ থেকে বেশ কয়েকদিন বৃষ্টির কোনও সম্ভাবনা নেই দক্ষিণবঙ্গের কোনো জেলাতেই। তবে পিছু ছাড়বে না কুয়াশা। হালকা থেকে মাঝারি কুয়াশার দাপট থাকবে পূর্ব বর্ধমান, পশ্চিম বর্ধমান, বীরভূম, মুর্শিদাবাদ, নদিয়া জেলায়। এছাড়া দক্ষিণবঙ্গের বাকি জেলাগুলিতেও কম-বেশি কুয়াশা থাকবে। অন্যদিকে জমিয়ে শীতের আমেজ উপভোগ করবে উত্তরবঙ্গের মানুষ। উত্তরবঙ্গে কুয়াশার দাপট বেশি থাকবে। ঘন কুয়াশার সতর্কতা থাকবে দার্জিলিং জলপাইগুড়ি কোচবিহার উত্তর দিনাজপুর জেলাতে। দৃশ্যমানতা ২০০ মিটারের নিচে থাকবে বেশিরভাগ এলাকায় কোথাও কোথাও ৫০ মিটারে নেমে আসতে পারে।

আজ থেকে বৃষ্টির সম্ভাবনা নেই দার্জিলিং, কালিম্পঙ, জলপাইগুড়ি, আলিপুরদুয়ার, কোচবিহার, উত্তর দিনাজপুর, দক্ষিণ দিনাজপুর, মালদাতেও। দার্জিলিং, কালিম্পং, আলিপুরদুয়ার, উত্তর দিনাজপুর, দক্ষিণ দিনাজপুর, মালদায় থাকবে কুয়াশার দাপট।

দেখুন অন্য খবর-